Rozsudok Všeobecného súdu (piata komora) z 26. novembra 2015 – Comunidad Autónoma de Galicia a Retegal/Komisia

(spojené veci T‑463/13 a T‑464/13)

„Štátna pomoc — Digitálne televízne vysielanie — Pomoc na rozvoj digitálneho terestriálneho televízneho vysielania vo vzdialených a menej urbanizovaných oblastiach v Španielsku — Rozhodnutie, ktorým sa pomoc vyhlasuje za čiastočne zlučiteľnú a čiastočne nezlučiteľnú s vnútorným trhom — Pojem podnik — Hospodárska činnosť — Výhoda — Služby všeobecného hospodárskeho záujmu — Selektívna povaha — Článok 107 ods. 3 písm. c) ZFEÚ — Povinnosť odôvodnenia“

1. Žaloba o neplatnosť — Fyzické alebo právnické osoby — Akty, ktoré sa ich priamo a osobne týkajú — Rozhodnutie Komisie adresované členskému štátu a konštatujúce nezlučiteľnosť pomoci s vnútorným trhom — Žaloba regionálneho orgánu, ktorý poskytol túto pomoc — Prípustnosť (článok 263 štvrtý odsek ZFEÚ) (pozri bod 36)

2. Žaloba o neplatnosť — Fyzické alebo právnické osoby — Akty, ktoré sa ich priamo a osobne týkajú — Osobná dotknutosť — Rozhodnutie Komisie konštatujúce nezlučiteľnosť pomoci s vnútorným trhom — Žaloba príjemcu pomoci — Prípustnosť (článok 263 štvrtý odsek ZFEÚ) (pozri body 37 40)

3. Hospodárska súťaž — Pravidlá Únie — Adresáti — Podniky — Pojem — Výkon hospodárskej činnosti — Rozvoj, údržba a prevádzka digitálnej terestriálnej televíznej siete vo vzdialených a menej urbanizovaných oblastiach — Existencia trhu — Neexistencia výkonu právomocí verejnej moci — Začlenenie (článok 107 ods. 1 ZFEÚ) (pozri body 53-63)

4. Pomoc poskytovaná štátmi — Pojem — Priznanie výhody príjemcom — Poberanie finančných prostriedkov určených na zlepšenie a rozšírenie digitálnej terestriálnej televíznej siete vo vzdialených a menej urbanizovaných oblastiach — Začlenenie (článok 107 ods. 1 ZFEÚ) (pozri body 67-72)

5. Pomoc poskytovaná štátmi — Preskúmanie Komisiou — Celkové preskúmanie schémy pomoci — Prípustnosť (článok 107 ods. 3 ZFEÚ a článok 108 ZFEÚ) (pozri body 78, 136, 159)

6. Pomoc poskytovaná štátmi — Pojem — Selektívna povaha opatrenia — Opatrenie v prospech subjektov, ktoré používajú jeden druh technológie, vylučujúce subjekty používajúce iné druhy — Začlenenie (článok 107 ods. 1 ZFEÚ) (pozri body 84, 85)

7. Hospodárska súťaž — Podniky poverené správou služieb všeobecného hospodárskeho záujmu — Odvetvie vysielania — Určenie služieb všeobecného hospodárskeho záujmu — Rozlišovanie medzi poskytovaním vysielacej služby a prevádzkou vysielacích sietí — Prípustnosť (článok 107 ods. 1 ZFEÚ) (pozri body 103, 104, 106, 107)

8. Pomoc poskytovaná štátmi — Rozhodnutie Komisie — Súdne preskúmanie — Voľná úvaha pri posúdení skutkových okolností a dôkazov (pozri bod 109)

9. Pomoc poskytovaná štátmi — Zákaz — Výnimky — Voľná úvaha Komisie — Súdne preskúmanie — Hranice (článok 107 ods. 3 ZFEÚ) (pozri body 119-121)

10. Pomoc poskytovaná štátmi — Zákaz — Výnimky — Zohľadnenie situácie, ktorá existovala v momente prijatia opatrenia (článok 107 ods. 3 ZFEÚ) (pozri body 127, 128, 132)

11. Pomoc poskytovaná štátmi — Preskúmanie Komisiou — Oznámenie o digitalizácii — Právna povaha — Indikatívne pravidlá postupu zahŕňajúce obmedzenie voľnej úvahy Komisie [článok 107 ods. 3 ZFEÚ a článok 108 ZFEÚ; oznámenie Komisie KOM(2003) 541 v konečnom znení] (pozri bod 142)

12. Pomoc poskytovaná štátmi — Zákaz — Výnimky — Pomoc, ktorú možno považovať za zlučiteľnú s vnútorným trhom — Posúdenie s ohľadom na článok 107 ods. 3 písm. c) ZFEÚ — Zohľadnenie predchádzajúcej praxe — Vylúčenie [článok 107 ods. 3 písm. c) ZFEÚ] (pozri bod 146)

13. Súdne konanie — Návrh na začatie konania — Formálne náležitosti — Zhrnutie dôvodov, na ktorých je návrh založený — Podobné požiadavky na výhrady uvedené na podporu dôvodu [Rokovací poriadok Všeobecného súdu (1991), článok 44 ods. 1 písm. c)] (pozri bod 147)

14. Pomoc poskytovaná štátmi — Preskúmanie Komisiou — Postupné zásahy štátu, ktoré sú navzájom neoddeliteľne spojené — Posúdenie prijatých opatrení ako celok — Prípustnosť (článok 107 ods. 3 ZFEÚ a článok 108 ZFEÚ) (pozri body 158, 159)

Predmet

Návrh na zrušenie rozhodnutia Komisie 2014/489/EÚ z 19. júna 2013 o štátnej pomoci SA.28599 [(C 23/10) (ex NN 36/2010, ex CP 163/2009)] poskytnutej Španielskym kráľovstvom na rozvoj digitálneho terestriálneho televízneho vysielania vo vzdialených a menej urbanizovaných oblastiach (okrem autonómneho spoločenstva Kastília‑La Mancha) (Ú. v. EÚ L 217, s. 52)

Výrok

1. Žaloby sa zamietajú.